# Obligaziun da pajar ina taxa da plivalur en consequenza d'ina surbajegiada

Sch'in bain immobigliar vegn surbajegià, sto vegnir pajada ina taxa da plivalur. Questa taxa sto vegnir pajada, cur che la permissiun da construcziun survegn vigur legala (art. 19n al. 1 e 2 LPTGR). La suprastanza communala metta a quint la taxa da plivalur che sto vegnir pajada en cas d'ina surbajegiada en il rom da la permissiun da construcziun (art. 35m al. 1 OPTGR).

**Elements da text per la decisiun davart la permissiun da construcziun**

**Varianta 1**

Sche la persuna ch'è obligada da pajar la taxa è a medem temp la persuna che dumonda la permissiun da construcziun, po la taxa da plivalur vegnir messa a quint en la permissiun da construcziun. Quai cun la suandanta formulaziun:

**"Taxa da plivalur**

Tras la vigur legala da la decisiun davart la permissiun da construcziun qua avant maun sto vegnir pajada ina taxa da plivalur per avantatgs da planisaziun sin il bain immobigliar nr. […]. Questa taxa era vegnida fixada en moda giuridicamain valaivla cun la disposiziun [dal/dals] […] ed importa […] francs.

La taxa sto vegnir pajada a la vischnanca da […] cun il cedel da pajament agiuntà, e quai entaifer 60 dis dapi la vigur legala da questa decisiun davart la permissiun da construcziun. Per pajaments retardads vegn mess a quint in tschains da retard tenor l'art. 35m al. 2 OPTGR che correspunda al tschains da retard chantunal ch'è lura valaivel. Actualmain importa quel […] pertschient.

Suenter l'entrada dal pajament vegn la vischnanca a procurar d'uffizi ch'i vegnian stizzadas en il register funsil las remartgas tenor l'art. 19w al. 2 cifra 6 LPTGR concernent l'obligaziun da pajar la taxa da plivalur e las remartgas tenor l'art. 19w al. 3 LPTGR concernent il dretg da pegn legal sin il bain immobigliar nr. […], plan […], vischnanca da […].

La decisiun da construcziun vegn communitgada a l'Uffizi per il svilup dal territori en il senn da l'art. 35l al. 2 OPTGR."

**Varianta 2**

Sche la persuna ch'è obligada da pajar la taxa n'è betg a medem temp la persuna che dumonda la permissiun da construcziun, sto vegnir agiuntada la suandanta formulaziun a la permissiun da construcziun. A la persuna ch'è obligada da pajar la taxa sto vegnir tramessa ina copia da la permissiun da construcziun. En il rom da l'attenziun giuridica sto ella a medem temp survegnir l'occasiun da prender posiziun davart l'obligaziun da pajar la taxa da plivalur. En quest cas sto la taxa da plivalur vegnir messa a quint tras ina disposiziun (guardar agid d'execuziun respectiv).

**"Taxa da plivalur**

Tras la vigur legala da la decisiun davart la permissiun da construcziun qua avant maun sto vegnir pajada ina taxa da plivalur per avantatgs da planisaziun sin il bain immobigliar nr. […]. Questa taxa era vegnida fixada en moda giuridicamain valaivla cun la disposiziun [dal/dals] […] ed importa […] francs.

A la persuna ch'è obligada da pajar la taxa vegn la taxa da plivalur messa a quint tras ina disposiziun separada dal quint.

La decisiun da construcziun vegn communitgada a l'Uffizi per il svilup dal territori en il senn da l'art. 35l al. 2 OPTGR."

Infurmaziun da diever: Quest text da model è in agid dal chantun. Sias formulaziuns èn mo propostas. Las passaschas che la vischnanca sto cumplettar u precisar èn marcadas cun parantesas quadras […] che cuntegnan variablas sin fund grisch.